rlitschk/wikidir huggingface dataset:
De Stimmbrook oder Stimmwessel is de Phaas in de Entwickeln vun en ranwassend Minschen, in de sik de Stimm düdlich verännert un vullkamen utbillt. Dat passeert bi Jungs as ok bi Deerns, man bi Jungs is de Ünnerscheed tomeist grötter un fallt mehr op. To de Tiet vun den Stimmwessel wasst de Kehlkopp – as ok de hele Rest vun’n Lief. De Stimmlippen warrt dorbi länger un dorüm warrt de Stimm deeper. De Stimmbrook verlöpt bi Deerns vun’n 10. bit to’n 15. Levensjohr, bi Jungs vun’n 11. bit to’n 16. Levensjohr. Wo gau un wanneer dat nipp un nau vör sik geiht, kann bi jeden wat ünnerscheedlich wesen, je na Verloop vun de Pubertät. Allgemeen hett sik de Entwickeln un de Afloop vun de pubertären Vörgäng in de letzten Johrteihnten na vör verlagert un dormit ok de Stimmbrook. De Ünnerscheed twüschen de Männer- un de Jungenstimm bedriggt tomeist ein Oktaav (Proportschoon 2 to 1). Ok de Froenstimm kann gegenöver de Deernsstimm bit to en lütte Terz deeper wesen (Proportschoon 1,2 to 1). De Stimmwessel steiht in engen Tosamenhang mit de Entwickeln vun de Geslechtsdeelen. Warrt bi en Jung de Klöten wegmaakt (Kastratschoon), denn finnt de Stimmbrook gor nich statt, he
Robert Merton Solow (* 23. August 1924 in New York; † 21. Dezember 2023 in Lexington) weer en US-amerikaansch Ökonom. He kreeg 1987 den Nobelpries för Weertschapswetenschapen för sien Arbeiten över ökonomische Wasdomstheorien tospraaken. Dorneben weer he ok Dräger vun den Orden Pour le Mérite för Wetenschapen un Künste un de Presidential Medal of Freedom (2014). Veer vun sien Schölers, George Akerlof, Joseph Stiglitz, Peter Diamond un Paul Krugman, heem egenständige Nobelpriesen kreegen. Solow wurr 1924 in den New Yorker Bezirk Brooklyn in en jöödsch Familie boren un is dor upwussen. Sien 1940 anfungen Studium wurr dör en dreejohrigen Kriegsinsatz ünnerbraaken. 1949 kreeg he an de Harvard University sien Doktertitel (Ph.D.). Sien wichtigst Lehrer weer Wassily Leontief. Dornah is he an de Columbia University wesselt un anslutend as Assistant Professor to dat Massachusetts Institute of Technology (MIT), wo he siet 1958 ordentlicher Perfesser weer. 1956 wurr he in de American Academy of Arts and Sciences wählt, 1972 in de National Academy of Sciences, 1975 in de British Academy un 1980 in de American Philosophical Society. Siet 1999 weer he Ehrenliddmaat vun de Royal Irish Academy. 1979 stunn Solow de American Economic Association as wählt Präsident vör. Sien wichtigsten Bidrag to
Walter Ruppel (* 17. April 1927 in Hamborg; † 22. Dezember 2016 ok dor) weer en düütschen Schauspeler, Theaterschriever un ehmalger Intendant vun dat Ohnsorg-Theater. He hett eerst bi dat Theater im Zimmer arbeit un denn an’t Thalia Theater, wat he denn tosommen mit Peter Striebeck bit 1985 för en Tiet vun twee Johr leidt hett. He weer aber ok Intendant in Regensborg un Bremerhoben. Vun 1985 (oder 1986) bit 1994 weer he denn Intendant vun dat Ohnsorg-Theater. Ruppel hett dat Ohnsorg-Theater wieder nah vörn brocht, indem he ok weer klassisch Stücke upnehmen de un de Speelbaas Ilo von Jankó haalt hett, de ganz begeistert vun de Schauspeler weer, de nich so völ diskuteeren deen. Ruppel is mit dat Theater aber ok in’t Utland gahn (Tokio, New York). Dorbi kunn Ruppel noch nich eenmal plattdüütsch snacken. Wiels he gesundheetlich anslahn weer, muß he vör de Tiet torüchtreden.
Scheed betekent Scheed, Oort vun Fudderaal, wo Blankwapen mit de Kling vöran rinsteken warrt, Scheed, Geslechtsdeel vun de Froonslüüd, Scheed, Splittlien an’n Kopp vun’n Hoorwirbel na de Steern, Blattscheed, Blattgrund bi Grasoorden un Doldenblötlers, allgemeen en Grenzlien (to’n Bispeel twüschen Feller oder Rieken). In’n Speziellen betekent man: Wederscheed, Grenz, woneem sik faken dat Weder ännert, Klimascheed, Grenz, tomeist geograaphsch/geoloogsch Formatschonen, de to ünnerscheedlich Klima op beide Sieten föhrt, Waterscheed, Grenzverloop vun dat Afströömrebeet för’t aflopen Water ut Nedderslääg vun en Stroomsystem. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jakarta [dʒaˈkarta] (bet 1972 Djakarta) es de Höövdstad van Indonesien. De 10,04 Millionen Minschen (2018), de in’r Stad lèvet, maket Jakarta de gröttste Stad in Süüdoostasien. De Metropoolregioon Jabodetabek es med 34 Millionen Minschen ene mang den gröttsten weltwied. De Status binnen Indonesien kümmt ene Provinz liek med enen Gouverneur, de Jakarta regeert. Jakarta is in Indonesien dat politsche, weerdschoplike un kulturelle Zentrum un enen wichtigen Verkeersknütt med Universitäten, Hoogscholen, Theaters un Museums. De Minschen in Jakarta hebbet gans verscheden Achtergründe un underscheedlike Afkumst. Et givt Minschen med malaischen, araabschen, indschen, nèderländschen un chineeschen Achtergrund. Skyline Jakarta Zentrum Jakarta Indonesien: Länderdaten und Statistiken. Afropen an’n 10. März 2019. Jakarta. Mehr Biller, Videos oder Audiodateien to’t Thema gifft dat bi Wikimedia Commons. Düütsche Boodschop Jakarta Goethe-Instituut Jakarta
Bagen (Mehrtall: Bagens) betekent Bagen, en Begreep ut de Geometrie, Bagen, en Wapen, üm Pielen aftoscheten, Bagen, en Konstrukschoon, de wat överspannt, en Bagen Papeer, Bagen, en Staff op den Horen spannt sünnt, mit den een op Striekinstrumenten Musik maakt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Wedel (Mehrdüdig Begreep). Wedel is en Stadt in’n Kreis Pinnbarg, un dat is in Sleswig-Holsteen. De Stadt liggt an de Elv, und Nahwerstadt in’n Oosten vun Wedel is de grote Stadt Hamborg. De Stadtdeel Hamborg-Rissen is bannig nah an Wedel dran. De Wedelers (dor gifft dat sowat 32.000 Inwohners) hebbt PI as Kfz-Teken. Wedel hett en Flach vun 33,82 km². De Roland vun Wedel is en Attrakschon vun Wedel. Dat is en Dinkmol midden in Wedel. Över Wedel is 1212 dat eerste Mal wat opschreven worrn. Vunwegen de Ossenpadd, ob den dat Veehtüg vun Neddersassen bit nah Däänmark dreven worr, harr Wedel in de olen Tieden en wichtigen Veehmarkt, de as Ossenmarkt bet hüüt eenmol in jedeen Johr afholln warrt. As en Teken, dat Wedel en Ort mit Markt weer, de ünner den Schutz vun de Obrigkeet stunn, worr de Roland buut; de ole Figuur is in't 17. Johrhunnert tohoopfallen und de, de hüüt noch steiht, worr opricht. Wat vandag Wedel is, weern eerdaags dree Dörpen: Wedel, Schulau un Spitzerdorf. 1731 sünd 167 Hüser afbrennt, un 1837 wedder 20 Hüser un ook de Kark. Wedel is 1875 Stadt worrn. In’n Tweten
De Grundschool Siemswold is de Grundschool in dat Dörp Siemswold in den Landkreis Auerk in Oostfreesland. Blangen de Siemswolder gaht ok de Kinners ut Ihlowerfehn op de School. Alltohoop sünd dat 189 Schölers in de Klassen 1 bet 4. Lehrers gifft dat bi teihn. De Grundschool Siemswold hett vun 2001 af an bet 2003 toeerst dat Ünnerrichten op Plattdüütsch utprobeert. In Mathematik, Saakünnerricht, Religion un Kunst hett de Lehrerin Grete Saathoff ehr Schölers allens op Platt vertellt. Bi dissen Test hulpen hett de Oostfreesch Landschop. 2006 hebbt se dat noch wedder in ene vun de twee eersten Klassen utprobeert un dat schall nu opminnst bet 2010 wiederlopen, dat disse Klass ok Ünnerricht op Platt hett. Koordinaten:53° 22′ N, 7° 24′ O
Barossadüütsch is en Dialekt vun de düütsche Spraak in Australien, de in dat Barossa Valley in South Australia snackt wurr. De Dialekt hett de düütsch Spraak mit dat Engelsche verbunnen. En Bispeelsatz is: „Der rabbit ist über den fence gejumpt und und hat die carrots abgenibbelt.“ Op de Söök nah religiöös Freeheit sünd af 1842 veel Düütsche ut Posen un Preußen nah Australien utwannert. So hett sik de Spraak in de düütsch Siedlungen verbreedt. As dat Düütsch Riek in’n Eersten Weltkrieg mit Australien verfeind weer, wurr de düütsch Kultur un Spraak in Australien ünnerdrückt un de Inwannerung stoppt. De düütsch Öörd wurrn umnömmt. De meisten Düütschen hebbt dat Engelsche lehrt. Barossadüütsch warrt vondaag bloot noch vun wenig Minschen verstahn. Düütsch in Australien
De Złoty is de offizielle Geldsoort vun de Republiek Polen. Op de Banknoten sünd siet 1994 historsch bedüüdend Herrscher vun Polen afbildt. 2014 wurrn nee 10-, 20-, 50- un 100-Złoty-Schänen mit verbetert Sekerheitsmerkmalen rutgeven, dat Design wurr gröttstendeels behollen. Bit 2015 gifft dat fief verscheden Oplagen. Mit nee’e Sekerheitsmalen utstatt 200-Złoty-Schänen wurrn af 2016 rutgeven. 2017 keem en ganz nee 500-Złoty-Schien rut.[11] 2021 hett Adam Glapiński ankünnigt, dat de 1.000-Zloty-Schän in Verkehr bröcht wurr. Optisch gliekt de 1-Euro-Münt stark de 2-Złoty-Münt un de 2-Euro-Münt vun de 5-Złoty-Münt. All Münten wiest op een Sied dat Wappen vun Polen as Motiv. De Wertsieden wurrn smückt dör Bläder un Kränze, deren Antall de Weert vun de Münten in Złoty oder Grosz gliek is. An'n 3. März 2014 wurrn nee 1-, 2- un 5-Grosz-Münten rutgeven. Se sünd ut Stahl un meetplatt. Af 2017 wurrn ok nee 10-, 20- un 50-Grosz-Münten as ok en nee 1-Złoty-Münt rutgeven. De Siet mit de afbildt Müntweert is gliek bleven un de Rücksiet wurr optisch minimal ännern •https://nbp.pl/ •https://www.ecb.europa.eu/stats/policy_and_exchange_rates/euro_reference_exchange_rates/html/eurofxref-graph-pln.en.html
Christian Seeler (* 22. November 1958 in Hamborg) is en düütsch Schauspeler un Intendant vun dat Ohnsorg-Theater in Hamborg. Seeler is 1958 as Söhn von de Politikers Ingrid un Senator Hans-Joachim Seeler boren. De Ex-Vörstand vun de LLoyds Fonds AG, Joachim Seeler, is sien Broder. De Familie hett toeerst in Barmbek leevt un is 1962 na Bramfeld tagen. Na dat Abitur hett Seeler en koopmännsche Lehr bi dat Hannelshuus August C. Toepfer maakt. 1982 is he noch as Schauspeler in Ohnsorg-Theater uptreden, weer denn aver van 1984 bit 1992 koopmännisch Direkter von dat Theater. Dorto hett he dat Ünnernehmen Nordtour mit grünnt. Dat is dat Ünnernehmen, mit de dat Ohnsorg-Theater up Tour geiht. Nahdem Walter Ruppel wegen sien Gesundheit de Intendantsposten upgeven muss, un dat mit Thomas Bayer nicht klappt hett, weer dat man meest logisch, dat Christian Seeler dat övernehmen de. In eenig Quellen wurrd seggt, dat he dat 1996 övernommen hett. Seeler is verheiraat mit siene Fro Bärbel un hett dree Kinner. Bärbel un Christian Seeler leevt in Kiebitzreeg bi Elmshorn.
Sanda Dubravčić (* 24. August 1964 in Zagreb, Jugoslawien) is en ehmalge jugoslaawsche Ieskunstlöperin. Dubravčić wunn bi de Europameesterschap 1981 in Innsbruck de Sülvermedaille achter Denise Biellmann aber vör Claudia Kristofics-Binder. Bi Weltmeesterschapen weer hör best Ergevnis Platz 9 in dat Johr 1984. Tweemal hett Dubravčić an Olympisch Winterspelen deelnommen. 1980 keem se up Rang 11 un 1984 keem se in Sarajevo, wo se tovör as finale Fackeldrägerin vun hör Land uptreeden weer, up den 10. Platz. Dubravčić is Ärztin un Liddmaat vun de medizinischen Kommission vun de ISU för Kroatien as ok internatschonale Punktrichterin. Sanda Dubravčić in de Datenbank vun Olympedia.org (engelsch mit Bild)
De Hillman Hawk is en veerdörig Böverklassen-Limousine, de Hillman 1936 herutbrocht hett. He hett en siedenstüürt Sösszylinder-Reihenmotor mit 3181 cm³ Hubruum, de de Achterrööd andrifft. De Wagen weer as veerdörige Limousine to kriegen un reck en Geschwindigkeit vun 123 km/h. In dat Folgejohr warr dat Modell aber weer instellt. Mit dem glieken Motor wurr de Hillman 80 hp anboden. David Culshaw, Peter Horrobin: The Complete Catalogue of British Cars 1895–1975. Veloce Publishing, Dorchester 1997, ISBN 1-874105-93-6. Hillman Hawk. Mehr Biller, Videos oder Audiodateien to’t Thema gifft dat bi Wikimedia Commons.
Wolfgang Sieg (* 22. Oktober 1936 in Hamborg; † 11. September 2015 ok dor) weer en düütschen Schoolmeester un Schriever. Opwussen is Sieg in Quickborn un Hamborg. He hett in Hamborg un Kiel de Fächer Theologie, Philosophie, Germanistik un Historienwetenschop studeert un denn as Schoolmeester in un üm Elmshoorn. Op en ehmoligen Buernhoff in Seester, ’n beten af vun de velen Lüüd, hett he de Roh funnen, vele vun sien Warken to schrieven, bevör he wedder torüch na Elmshoorn togen is. Dor leev he lang mit sien Familie. In de Mitt vun de 1960er Johren hett he anfungen, Höörspelen op Plattdüütsch un Romanen op Hoochdüütsch to verfaten. Man kennt em as Schriever vun satirsche un humoristische Kortgeschichten, de he op Hoochdüütsch, Plattdüütsch un Missingsch schreven un leest hett. Bekannt worrn is Wolfgang Sieg as Kolumnist för de Satiretietschrift Pardon (1972 bit 1980), as Schriever vun sammelte Geschichten un as Mitarbeider vun de Sennenreeg Hör mal ’n beten to in’t Radioprogramm vun’n NDR. Af und to schreev he ok satirische Glossen in dat Heimatdaagblatt „Elmshorner Nachrichten“. 1994 un 1999 hett Sieg den Hans-Henning-Holm-Pries un 2007 den Nedderdüütschen Literaturpries vun de Stadt Kappeln kregen. 1991 hett Sieg an’t Dreihbook vun den Film
De Noorddüütsch Rundfunk (NDR) is en Landsrundfunkanstalt för de Bundslänner Hamborg, Mekelborg-Vörpommern, Neddersassen un Sleswig-Holsteen. De Sitt is in Hamborg. De NDR is 1954 dör de Spalten vun de Noordwestdüütsch Rundfunk (NWDR) in NDR un Westdüütsch Rundfunk (WDR) entstahn. An’n 1. April 1956 hett he sien Sendebedriev upnommen. De NDR is Liddmaat vun de ARD. De NDR is in Hamborg up twee Standöörd verdeelt. In Lokstedt is dat Feernsehn ünnerbrocht, an’n Rodenboom de Höörfunk un de Verwalten. In de Landshööftstäder Hannober, Kiel un Swerin as ok in Hamborg sünd de Landsfunkhüüs för Höörfunk und Feernsehn. Jemehr Hööftupgaav besteiht dorin, Regionalprogramme för dat jeweilige Bundsland to veranstalten. Dorto gifft dat in mehreren Städer Regionalstudios un Büros. Ok in’t Utland is de NDR vertreden. Utlandstudios gifftt dat in London, Stockholm, Peking, Tokio, Singapur und Nee-Delhi; dorneben is he an dat ARD-Hööftstadtstudio in Berlin un an de ARD-Studios in Moskau, Warschau, Brüssel, Washington, New York un Los Angeles bedeeligt. De NDR produzeert to Tiet alleen oder in Tosamenarbeit mit anner Rundfunk- un Feernsehanstalten nafolgend Feernseh- un Höörfunkprogramme: Das Erste (Erstes Deutsches Fernsehen) - Gemeinschaftsprogramm vun de ARD NDR Fernsehen (ehmals N3 bzw. Norddeutsches Fernsehen) - Drittes Fernsehprogramm för Hamborg, Neddersassen, Mekelborg-Vörpommern, Sleswig-Holsteen un
Rick Douglas Husband (* 12. Juli 1957 in Amarillo, Texas, USA; † 1. Februar 2003 över den Süden vun de USA) weer en US-amerikaansch Astronaut un de Kommandant vun de verunglückt Columbia-Mission STS-107. Husband wurr in Texas boren. He hett de Crockett Junior High School besöcht un 1975 sien Schoolafsluss an de Amarillo High School maakt. An de Texas Tech University kreeg he 1980 sien Bachelor as Maschinenbauingenieur un an de California State University in Fresno 1990 sien Master. In de 1980er Johren weer Husband Pilot in de United States Air Force, wo he de F4 Phantom un de F15 Eagle fleegen dee. Sien aktiv Deenst in de Air Force hett he as Colonel, nahdem he 1994 vun de NASA för dat US-Weltruumprogramm utwählt wurr. Dor hett he an verscheeden theoretischen Programmen mitarbeit, ünner annern eenige Entwürfen för latere Marsmissionen. An‘n 27. Mai 1999 floog he as Pilot der Discovery-Mission STS-96 to’n eersten Mal in’t All. Dorbi wurrn in Vörbereitung up de eerste Besatten vun de Internatschonalen Raumstatschoon (ISS) veer Tünnen Versorgungsgöder un Baudeelen to de Ruumstatschoon brocht. Kommandant bi disse Mission weer Kent Vernon Rominger, de to’n veerten Mal to’n Insatz keem. Missionsspezialisten weern Daniel Thomas Barry, Tamara Elizabeth
Elfi Hoppe (* 18. Juli 1943 in Labiau) is en düütsch Theaterschauspelerin. Up Anraten vun hör Öllern hett se aber eerst Kinnergoornersche lehrt un in Konstanz arbeidt. Mit 24 Johr ist se aber doch up de Schauspeelschool in Heidelbarg gahn. De nächste Stationen vun hör Karriere weern denn Staatstheater Kassel, ETA-Hoffmann-Theater Bamberg, Koblenz un Lübeck. Siet Januar 1976 weer se denn an dat Staatstheater in Ollnborg. Se is de eenzige Schauspelerin, de de Beteken Charaktschauspeler in Verdrag stahn hett. Insgesamt 140 verscheeden Rullen hett se all speelt. As eerste Fru in Neddersassen hett se de Titel Kammerschauspelerin kregen. 2007 hett se sück ut dat faste Ensemble vun dat Staatstheater verafscheed. 2002 wurr se to'n Ehrenliddmaat vun dat Staatstheater nöömt. Hör Porträt up de Websteed vun dat Staatstheater Ollnborg (hoochdüütsch) [1] https://www.nwzonline.de/oldenburg/oldenburger-kammerschauspielerin-elfi-hoppe-wird-80_a_4,0,1567264123.html
Anaklet (ok Anenkletos, Anencletus, Anacletus, falsch ok as Cletus oder Kletus överleefert) gellt as tweet Nahfolger vun Simon Petrus in de Leitung vun de Christengemeend vun Rom, de he tüschen 76 un 95 för en mehrjohrigen Tietruum inneharrt hemm sull. Dat is vermootlich en hervörhaben Presbyter oder Episkop un mit den in’n röömschen Messkanon nöömt Kanonhilligen „Kletus“ identisch ween. De Naam Anaklet (vun {greeksch: ὁ Ἀνάκλητος, ho Anáklētos) bedüüd „de Upropen, de Erlesene“. Anenkletos (Ανέγκλητος) weer en in Rom ünner Slaven un Freelaaten verbreet Naam, wat spekulative Rückslüsse up sien soziale Stellung tolett. Sien Nahfolger Clemens vun Rom weer mögelkerwies en jöödsch Freelaaten un ehmalger Huusslaav, wat ähnlich ok up Anaklet todrapen kunn. Historsch is jedenfalls dorvan uttogahn, dat Anaklet un Clemens ungefähr to glieker Tiet as Presbyter oder Episkopen in Rom amteert hemm. To disse Tiet wurr in den Christengemeenden vun Rom noch meestens Greeksch snackt un all toonangevend Führungspersönlichkeiten weern greekschsprakige Gemeendliddmaaten. Eerst in dat 3. Johrhunnert keem de Führungsschicht vun de röömsch Gemeenden immer starker ut Latienisch snacken Christen. En monarchischer Episkopat geev dat in de röömsch Gemeend to de Tieden vun Anaklet nich, völmehr hemm de Öldsten (Presbyter) vun de verscheeden in de Stadt verdeelt christlich
Barry Doyle Harris (* 15. Dezember 1929 in Detroit; † 8. Dezember 2021 in Weehawken, New Jersey) weer en US-amerikaansch Jazzpianist vun den Bop (Bebop un Hardbop) as ok Musikpädagoog. Harris stamm as sien Früend ut de Jöögd, Tommy Flanagan, ut Detroit, wo sien Moder Karken-Pianistin weer. Klaveerspelen hett he all mit veer Johren lehrt un hett Midden vun de 1940er Johen en Pries in en lokal Klaveer-Wettbewarf wunnen. He hett mit den hier to Huus ween Thad Jones un Blue Mitchell (un mit sien Früenden ut de Jöögd Pepper Adams, Doug Watkins un Paul Chambers) un hett as Huuspianist vun en Jazzclub dörreisend Jazzmusiker as Lester Young, Lee Konitz, Sonny Stitt, Wardell Gray, Miles Davis, as ok en Session mit Charlie Parker begleit. 1950 entstunnen eerste Unahmen ünner eegen Naam, as he twee Titel mit Frank Foster, John Evans (Gitarr), Ray McKinney (Bass) un Ralph Clark (Slagtüüch) inspelen dee 1955 wark he an Donald Byrd sien eerst Album mit (First Flight); 1956 tour he mit Max Roach, speel mit Art Farmer un 1960 mit Cannonball Adderley. In dat sülvig Johr truck he nah New York. In de 1960er Johren weer Harris dor regelmatig Begleiter vun Coleman Hawkins (1965 bit
1119: König Hinrich I. vun England sleiht en Angreep vun den franzööschen König Ludwig VI. up de Normandie torüch in de Slacht vun Brémule. 1205: Hinrich warrt to’n Kaiser vun dat Latiensche Kaiserriek in Konstantinopel kröönt 1975: De Ruumsond Viking 1 warrt vun de NASA op’n Weg na’n Mars bröcht. 1867: Richard Reinhard Emil Schorr, düütsch Astronom († 1951) 1883: Robert Lehr, düütsch Politiker († 1956) 1884: Rudolf Bultmann, evangeelschen Theologen († 1976) 1884: Hermann Hagedorn, plattdüütsch Schriever († 1951) 1890: Cees ten Cate, nedderlannsch Footballnatschonalspeler († 1972) 1900: Harry Wolff, düütsch un plattdüütsch Schriever († 1943) 1905: Jack Teagarden, US-amerikaansch Jazzmusiker († 1964) 1913: Roger Wolcott Sperry, US-amerikaansch Neurobioloog un Nobepriesdräger († 1994) 1916: Richard Stücklen, düütsch Politiker un Bundsminister († 2002) 1922: Irmgard Harder, plattdüütsch Schrieverin († 2012) 1925: Hans Eck, düütsch Politiker un Landdagsafordneter vun Neddersassen 1936: Hideki Shirakawa, japaansch Nobelpriesdräger för Chemie 1943: Jiggs Whigham, US-amerikaansch Jazzmusiker 1948: Cees van Kooten, nedderlannsch Footballnatschonalspeler un -trainer († 2015) 1949: Hans-Heinrich Ehlen, düütsch Politiker 1966: Enrico Letta, italieensch Politiker un Ministerpräsident 1967: Chhewang Nima, nepaleesch Bargstieger († 2010) 1968: Patrick Evenepoel, belgisch Radrennfohrer 1823: Paapst Pius VII. (* 1742) 1865: Andrei Iwanowitsch Stackenschneider, russisch Architekt (* 1802) 1915:
De Kanton Seelmann weer en administrative-territoriaal Rebeedskörperschap vun de Wolgadüütsche Republiek. De Kanton wurr 1922 as Kanton Rownoje grünnd un 1926 to Kanton Seelmann umnömmt. De Kanton wurr 1941 op un de dort leven russlanddüütsche Inwahners deporteert. De Kanton befunn sück in de wolgadüütsche Republiek binnen de Russ'sch Sozialistisch Föderativen Sowjetrepubliek. Dat weer en Unionrepubliek vun de Sowjetunion. De Kanton harr en Rebeed vun 1655,1 km2. In dat Rebeet befunnen sück 12 Dörper. De Hööftstadt vun den Kanton weer Engels. De Kanton harr to'n eersten Januar 1941 üm un bi 30.500 Inwahners. 87,5 % vun de Inwahners weern Wolgadüütsche. 15.300 Inwahners vun den Kanton weern Mannslüüd un 15.200 Fronslüüd. De Kanton harr en Bevölkerungsdicht vun 18,4 Inwahners pro km2. • https://enc.rusdeutsch.eu/articles/1318
1820: Alwine Wuthenow, plattdüütsch Schrieverin († 1908) 1880: Carl Carls, düütsch Schachmeester († 1958) 1883: Cyrille Van Hauwaert, belgisch Radrennfohrer († 1974) 1910: Karl Kling, düütsch Formel 1-Rennfohrer († 2003) 1925: B. B. King, US-amerikaansch Bluesmusiker († 2015) 1927: Peter Falk, US-amerikaansch Schauspeler († 2011) 1936: Claus Seibel, düütsch Fernsehjournalist († 2022) 1939: Semakula Kiwanuka, ugandsch Historiker un Politiker 1943: Oskar Lafontaine, düütsch Politiker un Bundsminister 1944: Adrianus Schenk, nedderlannsch Iesflinklöper 1948: Rosemary Casals, US-amerikaansch Tennisspelerin 1949: Franz-Josef Pauly, düütsch Footballspeler 1969: Laurent Desbiens, franzöösch Radrennfohrer 655: Martin I., Paapst (* um un bi 600] 1911: Edward Whymper, engelsch Bargstieger (* 1840) 1932: Ronald Ross, engelsch Mediziner un Nobelpriesdräger (* 1857) 1960: Gennadi Nikititsch Olonkin, russisch-norweegsch Funker un Polarforscher (* 1898) 1972: Jan de Natris, nedderlannsch Footnatschonalballspeler (* 1895) 1989: Bruno Heck, düütsch Politiker un Bundsminister (* 1917) 2012: Friedrich Zimmermann, düütsch Politiker un Bundsminister (* 1925) 2013: Annedore Christians, plattdüütsche Schrieversche un Künstlersche (* 1926) 2016: António Mascarenhas Monteiro, kapverdisch Politiker un Präsident (* 1944) 2020: Anneliese Kiehne-Tecklenburg, plattdüütsch Schrieverin (* 1925) 2021: Frank Pinkus, düütsch Schriever († 1959)
Alva Myrdal, (Vörlaag:IPA2), geb. Reimer (* 31. Januar 1902 in Uppsala; † 1. Februar 1986 in Danderyd) weer en sweedsch Soziologin un Politikerin. Hör wurr 1982 de Freedensnobelpries tospraaken. Myrdal stamm ut en Öllernhuus mit stark Sympathien för de sozialdemokraatsche Politik. Glieks nah dat Abitur hett se sück an de Universität Stockholm för de Facken Philosophie, Psychologie un Sozialwetenschapen inschreven. Disse Facken hett se ok in Uppsala, London, Leipzig un Genf studeert. 1924 hett se den Wertschaps- un Sozialwetenschapler Gunnar Myrdal heiraadt. Mit hüm kreeg se een Söhn un twee Döchter: den lateren Schriever Jan Myrdal, de in Amerika levend Ethik-Perfessersche Sissela Bok un de Sozialwetenschaplerin Kaj Fölster. In den Johren 1936 bit 1948 hett se dat vun hör grünnd Sozialpädagogische Seminar in Stockholm leit. To disse Tiet weer se all wiet över des Landsgrenzen as Sozialreformerin bekannt wurrn. Eenige vun hör Ideen wurrn vun de Sweedsch Arbeiterpartei umsett, de se un hör Mann af 1932 anhörrn deen. Tüüschen 1945 un 1947 geev Myrdal dat mehrspraakige Flüchtlingsmagazin Via Suecia herut, un in de Johren 1946 bit 1948 weer se de Herutgeverin vun de Tietschrift Round table on social problems. Se hett sück in mehreren Spraaken ünnerhollen kunnz, aber hör Böker